GiliGold/VAD_KnessetCorpus huggingface dataset:
משה שרוני:
יש הרבה חברי כנסת שבאים לכאן לדבר וחושבים שהם נמצאים באסיפת קיבוץ, שאפשר להגיד בה הכל.
משה שרוני:
הם מדברים לא לנושא ולפעמים אני רוצה לקום וללכת.
משה שרוני:
אין טעם, כי אני לא אבזבז את הזמן שלי כשאנשים לא מדברים לעניין.
ראובן ריבלין:
אולי צריך לצמצם את המכסה שיש לסיעות.
ראובן ריבלין:
לזה אני מסכים.
רוחמה אברהם-בלילא:
בישיבה הבאה נדון בדיון במליאה.
רוחמה אברהם-בלילא:
תחשבו על רעיונות.
יצחק גלנטי:
אני לא יודע אם מתפרסמות סטטיסטיקה שמתייחסת להשתתפות במליאה.
רוחמה אברהם-בלילא:
יש סטטיסטיקה על השתתפות במליאה ועל השתתפות בהצבעות.
יצחק גלנטי:
למרות כל זה, משום מה המליאה ריקה.
יצחק גלנטי:
זאת אומרת שהסטטיסטיקה מחטיאה את מטרתה וצריך לבחון מחדש את המדדים, כדי שהם יהיו אפקטיביים.
יצחק גלנטי:
צריך למצוא את המדד שידרבן את חבר הכנסת להיות נוכח גם בוועדה וגם במליאה.
רוחמה אברהם-בלילא:
אני מבקשת מרשמת הפרוטוקול להפיץ את הפרוטוקול של הישיבה לכל חברי הוועדה עד יום ראשון הבא וביום שלישי הבא ננסה למצות את נושא הצהרות החוק.
רוחמה אברהם-בלילא:
אני אשמח אם חברי הכנסת ישתתפו בדיון.
רוחמה אברהם-בלילא:
כמו כן, נביא לדיון את נושא המליאה ואני אשמח אם תחשבו על רעיונות והצעות.
רוחמה אברהם-בלילא:
יש לנו שבוע ימים עד הדיון הבא.
רוחמה אברהם-בלילא:
תבדקו מה קורה בפרלמנטים אחרים ומה אנחנו יכולים ליישם כאן, בפרלמנט, כי קשה להמשיך עם זה כפי שזה מתנהל כרגע.
רוחמה אברהם-בלילא:
אני מודה לחברים שהגיעו.
רוחמה אברהם-בלילא:
תודה רבה, ניפגש בשבוע הבא.
רוחמה אברהם-בלילא:
בוקר טוב, אני שמחה לפתוח ישיבה נוספת של ועדת הכנסת.
רוחמה אברהם-בלילא:
על סדר היום שלנו קביעת ועדות לדיון בהצעות לסדר היום.
רוחמה אברהם-בלילא:
הנושא הראשון הוא "פסיקת בג"צ בעניין חוק האזרחות - הצעת חברי הכנסת מוחמד ברכה, ג'אמל זחאלקה וזהבה גלאון.
רוחמה אברהם-בלילא:
אני לא רואה שהם נמצאים.
משה שרוני:
לא חשוב, נחליט בלעדיהם.
רונית חייקין:
חברת הכנסת זהבה גלאון לא יכולה הייתה להגיע, כי מתקיימת עכשיו ועדת משנה של הוועדה לקידום מעמד האישה.
רונית חייקין:
היא ביקשה להעביר את זה - - -
משה שרוני:
אין דבר כזה.
משה שרוני:
זה זלזול באינטליגנציה שלנו.
רוחמה אברהם-בלילא:
אתמול היא אמרה שחודש ימים זה לא הופיע.
רוחמה אברהם-בלילא:
היא יכולה הייתה לפחות לשלוח מישהו מחברי הכנסת שיופיע מטעמה.
רוחמה אברהם-בלילא:
הצעתי היא להעביר את זה או לוועדת הפנים ואיכות הסביבה, או לוועדת החוקה, חוק ומשפט.
ארבל אסטרחן:
לוועדת הפנים ואיכות הסביבה.
רונית חייקין:
אפשר לבקש?
רוחמה אברהם-בלילא:
את יכולה לבקש, אבל את לא יכולה לענות בשמה של חברת הכנסת.
רונית חייקין:
היא שלחה אותי.
רוחמה אברהם-בלילא:
את יודעת שאני אשמח אם תהיי חברת כנסת.
רוחמה אברהם-בלילא:
חברת הכנסת גלאון ביקשה להעביר את ההצעה לסדר לוועדת הפנים ואיכות הסביבה.
רוחמה אברהם-בלילא:
גם היועצת המשפטית ממליצה להעבירה לוועדת הפנים ואיכות הסביבה.
רוחמה אברהם-בלילא:
מי בעד להעביר את ההצעה לסדר לוועדת הפנים ואיכות הסביבה?
רוחמה אברהם-בלילא:
הצבעה בעד - 6 נגד - אין נמנע - אין ההצעה להעביר את ההצעה לסדר בנושא "פסיקת בג"צ בעניין חוק האזרחות" לוועדת הפנים ואיכות הסביבה נתקבלה.
רוחמה אברהם-בלילא:
שישה הצביעו בעד, ולפיכך ההצעה עוברת לוועדת הפנים.
רוחמה אברהם-בלילא:
קביעת ועדה לדיון בנושא: "היענות לצרכים ביישוב נתיב העשרה" - הצעת חברת הכנסת עמירה דותן.
רוחמה אברהם-בלילא:
הנושא השני הוא "היענות לצרכים ביישוב נתיב העשרה", שהציעה חברת הכנסת עמירה דותן.
רוחמה אברהם-בלילא:
בבקשה, חברת הכנסת דותן.
עמירה דותן:
אני רוצה להתלבט יחד אתכם.
עמירה דותן:
גם הבוקר נחת שם קסאם.
עמירה דותן:
לא מדובר בנושא ביטחוני.
עמירה דותן:
הנושא הביטחוני בהחלט מטופל.
עמירה דותן:
הבעיה היא שזה נופל בין הכיסאות, כי הם סובלים ממגוון בעיות, כמו: חקלאות ופנים.
עמירה דותן:
אמרו לי שאני יכולה לבחור בין ועדת הכספים לבין ועדת חוץ וביטחון.
עמירה דותן:
ועדת חוץ וביטחון ממש לא מתאימה.
יורם מרציאנו:
הם צריכים לקבל כסף, כדי לטפל בבעיות חברתיות.
עמירה דותן:
אם כך, זאת ועדת הכספים.
עמירה דותן:
תודה רבה על עזרתכם.
רוחמה אברהם-בלילא:
מי בעד העברת ההצעה לוועדת הכספים?
רוחמה אברהם-בלילא:
הצבעה בעד - 6 נגד - אין נמנעים - אין ההצעה להעביר את ההצעה לסדר בנושא "היענות לצרכים ביישוב נתיב העשרה" לוועדת הכספים נתקבלה.
רוחמה אברהם-בלילא:
חברת הכנסת דותן, הצעתך עברה לוועדת הכספים.
רוחמה אברהם-בלילא:
קביעת ועדה לדיון בנושא: "אופן הטיפול של משרד הביטחון והמשרד לביטחון פנים בשהייתם של שוהים בלתי חוקיים (שב"חים) בישראל" - הצעת חבר הכנסת יצחק אהרונוביץ
רוחמה אברהם-בלילא:
הנושא השלישי הוא "אופן הטיפול של משרד הביטחון והמשרד לביטחון פנים בשהייתם של שוהים בלתי חוקיים (שב"חים) בישראל", הצעת חבר הכנסת יצחק אהרונוביץ.
רוחמה אברהם-בלילא:
לאן מבקש חבר הכנסת אהרונוביץ להעביר את הדיון?
יצחק אהרונוביץ':
יש פה התלבטות, אבל אני בסוף אגיד מה אני חושב.
יצחק אהרונוביץ':
שייכים לכאן גם משרד הביטחון, גם משרד המשפטים ובעיקר המשרד לביטחון הפנים.
יצחק אהרונוביץ':
לכן, אין ברירה.
ארבל אסטרחן:
זה מתאים לוועדת הפנים ואיכות הסביבה.
יצחק אהרונוביץ':
צריך לזמן לשם את כל הנציגים.
רוחמה אברהם-בלילא:
מי בעד העברת הצעתו של חבר הכנסת אהרונוביץ לוועדת הפנים ואיכות הסביבה?
רוחמה אברהם-בלילא:
הצבעה בעד - 7 נגד - אין ההצעה להעביר את ההצעה לסדר בנושא "אופן הטיפול של משרד הביטחון והמשרד לביטחון פנים בשהייתם של שוהים בלתי חוקים (שב"חים) בישראל" לוועדת הפנים ואיכות הסביבה נתקבלה.
רוחמה אברהם-בלילא:
הצעתך התקבלה פה אחד.
רוחמה אברהם-בלילא:
ב.
רוחמה אברהם-בלילא:
בקשת יו"ר ועדת הפנים ואיכות הסביבה להעברת הצעה לסדר היום בנושא: "מצוקת הקרקע והדיור של האוכלוסייה הערבית והיישובים הערבים" - הצעת חבר הכנסת חנא סוויד, מוועדת הכלכלה, לדיון בוועדת הפנים ואיכות הסביבה.
רוחמה אברהם-בלילא:
בקשת יושב ראש ועדת הפנים ואיכות הסביבה להעברת הצעה לסדר היום בנושא: "מצוקת הקרקע והדיור של האוכלוסייה הערבית והיישובים הערבים" - הצעת חבר הכנסת חנא סוויד, מוועדת הכלכלה, לדיון בוועדת הפנים ואיכות הסביבה.
רוחמה אברהם-בלילא:
במהלך השבוע ישבתי עם שני ראשי הוועדות.
רוחמה אברהם-בלילא:
סוכם, גם על ידי חבר הכנסת חנא סוויד, להעביר את ההצעה לוועדת הפנים ואיכות הסביבה.
רוחמה אברהם-בלילא:
לפיכך, נדרשת הסכמתכם הפרוצדוראלית בלבד.
רוחמה אברהם-בלילא:
מי בעד להעביר את ההצעה מוועדת הכלכלה לוועדת הפנים ואיכות הסביבה?
משה שרוני:
אני אצביע עבור יושב הראש ממפלגת העבודה.
אתי בן-יוסף:
נמליץ לשנותה.
רוחמה אברהם-בלילא:
לפי הערתה של מנהלת הוועדה, אנחנו נמליץ היום לכנסת להעביר את ההצעה מוועדת הכלכלה לוועדת הפנים ואיכות הסביבה.
רוחמה אברהם-בלילא:
ג.
רוחמה אברהם-בלילא:
בקשת יושב ראש ועדת הכלכלה להעברת הצעת חוק זכות יוצרים, התשס"ה-2005, מוועדת החוקה, חוק ומשפט לדיון בוועדת הכלכלה.
רוחמה אברהם-בלילא:
יש לנו בקשה נוספת, בקשת יושב ראש ועדת הכלכלה, להעברת הצעת חוק זכות יוצרים, התשס"ה-2005 מוועדת החוקה, חוק ומשפט לדיון בוועדת הכלכלה.
רוחמה אברהם-בלילא:
גם פה מוסכם על ידי שני יושבי הראש, גם של ועדת הכלכלה וגם של ועדת החוקה, חוק ומשפט, שזה יועבר לוועדת הכלכלה, כי זה המקום לדון בחוק זכויות היוצרים.
רוחמה אברהם-בלילא:
הצבעה בעד - 7 נגד -אין נמנעים - אין ההצעה להעביר את חוק זכות יוצרים, התשס"ה-2005 מוועדת החוקה, חוק ומשפט לדיון בוועדת הכלכלה.
רוחמה אברהם-בלילא:
נתקבלה.
רוחמה אברהם-בלילא:
ההצעה נתקבלה.
רוחמה אברהם-בלילא:
תודה רבה, אני נועלת את הישיבה.
רוחמה אברהם-בלילא:
בוקר טוב, אני מתכבדת לפתוח את הישיבה.
רוחמה אברהם-בלילא:
הנושאים שיש לנו על סדר היום - קביעת מסגרת לדיון בארבע הצעות אי-אמון, הנושא הראשון שהגישו סיעת יהדות התורה-איחוד-לאומי-מפד"ל זה הנושא של דוח ועדת שמידט על נוער בסיכון.
רוחמה אברהם-בלילא:
המועמד להרכיב את הממשלה הינו חבר-הכנסת יעקב ליצמן.
רוחמה אברהם-בלילא:
הנושא השני, תוכנית ההתכנסות, של הליכוד, המועמד להרכיב את הממשלה הינו חבר- הכנסת בנימין נתניהו.
רוחמה אברהם-בלילא:
הנושא השלישי, ליקוי במערכת ההסברה של מדינת ישראל, של ישראל ביתנו, המועמד להרכיב את הממשלה הינו חבר-הכנסת אביגדור ליברמן.
רוחמה אברהם-בלילא:
הנושא הרביעי, כניסת כוחות צה"ל לרצועת עזה, של רע"מ-תע"ל, המועמד להרכיב את הממשלה הינו חבר-הכנסת אברהים צרצור.
רוחמה אברהם-בלילא:
הנושא החמישי, כניסת צה"ל לרצועת עזה, של חד"ש, המועמד להרכיב את הממשלה הינו חבר-הכנסת מוחמד ברכה.
רוחמה אברהם-בלילא:
הנושא הששי, פלישת כוחות צה"ל לעיר עזה, של בל"ד, המועמד להרכיב את הממשלה הינו חבר-הכנסת ג'מאל זחאלקה.
רוחמה אברהם-בלילא:
חבריי חברי הכנסת, הצעתי כבשאר השבועות שהחלטנו עליהם היא הצגת הנושא במשך עשר דקות ושלוש דקות לכל חבר כנסת.
רוחמה אברהם-בלילא:
מי מתנגד?
רוחמה אברהם-בלילא:
הצבעה בעד – 13 דיון משולב, עשר דקות להצגת הנושא ושלוש דקות לסיעה
רוחמה אברהם-בלילא:
13 הצביעו בעד, לפיכך אני קובעת שהדיון יהיה דיון משולב, עשר דקות להצגת הנושא ושלוש דקות לסיעה.
רוחמה אברהם-בלילא:
בקשות חברי כנסת להקדמת הדיון בהצעות חוק, לפני הקריאה הטרומית: 2.
רוחמה אברהם-בלילא:
הצעת חוק הדיור הציבורי (זכויות רכישה)(תיקון – הוראות שונות), התשס"ו-2006 (פ/581/17) של חברי הכנסת רן כהן ויורם מרציאנו
רוחמה אברהם-בלילא:
אני מבינה, חבר הכנסת רן כהן, שמשכת את הצעתך בנושא של חוק הדיור הציבורי, ואתה מבקש להעביר אותו למחר.
רן כהן:
אכן.
רוחמה אברהם-בלילא:
ועל-פי הצעתו ובקשתו של יושב-ראש הקואליציה, אנו מעבירים את נושא חוק הדיור הציבורי למחר.
רוחמה אברהם-בלילא:
בקשות חברי כנסת להקדמת הדיון בהצעות חוק, לפני הקריאה הטרומית: 1.
רוחמה אברהם-בלילא:
הצעת חוק הבזק (תיקון מס' 13)(תיקון – המשך שידורי חדשות מקומיות ותוכניות מקומיות בענייני היום), התשס"ו-2006 (פ/700/17), הצעת חברי הכנסת גדעון סער ושלי יחימוביץ'
רוחמה אברהם-בלילא:
הנושא של הצעת חוק הבזק (תיקון מס' 13)(תיקון – המשך שידורי חדשות מקומיות ותוכניות מקומיות בענייני היום), בבקשה.
רוחמה אברהם-בלילא:
אם יימשך הרעש בקרב עוזרי חברי הכנסת, אבקש לא להכניס עוזרים.
רוחמה אברהם-בלילא:
אני מבקשת מחברי הכנסת ועל אחת כמה וכמה מהעוזרים.
רוחמה אברהם-בלילא:
הצעת החוק של חברי הכנסת ושלי יחימוביץ', חבר הכנסת סער, אתה מוזמן להציג את הנושא, בבקשה.
גדעון סער:
הנושא הוא פשוט מבחינת התכלית שלו, והוא שלפי המצב הנוכחי, ב-31 בדצמבר, אם לא נעשה פעולה כלשהי ככנסת, לא יהיו יותר חדשות מקומיות בכבלים.
גדעון סער:
אני מדבר גם על הערוץ הערבי, גם על חמשת הערוצים האזוריים.
גדעון סער:
כל הנושא הזה הוסדר עד 31 בדצמבר 2006, ומפה גם הדחיפות, כי אם לא נעביר את זה במושב הזה בקריאה הטרומית, אין שום סיכוי בעולם, וזה נושא סבוך, שהכנסת הזאת תסיים להשלים את הנושא הזה עד 31 בדצמבר.
גדעון סער:
לכן מה שנדרש לעשות במושב הזה זה קריאה טרומית, ולכן נדרש הפטור.
גדעון סער:
אני רוצה להבהיר, יחד עם זאת, יש בהחלט השגות מצד חברות הכבלים שאומרים: למה אנו צריכים לשאת לבד בעלות, האם צריכים להיות גורמי שידור נוספים, האם צריך לפתור את זה על דרך של הפחתת תמלוגים, כל מיני דברים שעולים, שאני פתוח לגביהם, אני חושב שצריך להגיע להסדר ראוי, גם לא אעמוד על כך שההסדר יהיה הסדר לתקופה שקבועה בהצעת החוק, יכול להיות הסדר לתקופה מצומצמת יותר, אבל הדבר החשוב ביותר מבחינתנו כרגע, אני רוצה גם להסביר מדוע; יש נושאים אשר המדיה הארצית לא עוסקת בהם.
גדעון סער:
ערוץ 1 וערוץ 2 לא יעסקו במה שחברת הכנסת חילו ואני ראינו ביום ראשון בשכונת יפו ד', שהולכים שם לפגוע במקום הירוק היחידי שיש לרווחת תושבי השכונה ושורת נושאים מקומיים בכל אזור ואזור.
גדעון סער:
לכן הדבר הזה של החדשות המקומיות הוא דבר שחייבים לקיימו, הוא נותן את הדגש לפריפריה לנושאים שאינם במרכז סדר היום המדיני-ביטחוני, ובאשר לכל הנושא של מה צריכה להיות הפלטפורמה הנכונה ביותר הממונית, אני מציע שהדיון יתקיים לגופו, אם הוא יעבור, ואני מאמין שהוא יעבור.
ראובן ריבלין:
נדמה לי שמשרד התקשורת ומנכ"ל משרד ראש הממשלה באותה עת קבעו את התאריך 31 בדצמבר כתאריך שבו תהיה נקודת בחינה לראות את ההמשך.
גדעון סער:
לכן אני אומר, כרגע לא הוגש איזה הסדר, לא לממשלה ולא לכנסת, אלטרנטיבי, שאומר איך מטפלים בבעיה.
גדעון סער:
כלומר אנו ככנסת צריכים להחליט, האם אנו רוצים לתת לדבר הזה לגווע או לא.
רוחמה אברהם-בלילא:
השאלה, האם משרד התקשורת יציע פתרון לבעיה- -
גדעון סער:
היתה לי גם שיחה בשבוע שעבר עם יושב-ראש מועצת הכבלים והלווין, אם היה הסדר רגולטורי, אם הממשלה היתה מביאה הצעת חוק, בהחלט הייתי שוקל אותה.
גדעון סער:
זה לא נושא פוליטי.
גדעון סער:
מבחינתי, זה נושא ערכי, שיהיו חדשות מקומיות בטלוויזיה.
גדעון סער:
על זה אעמוד.
גדעון סער:
כל הדברים האחרים ניתנים לדיון, ועמדת הגורמים המקצועיים היא בהחלט חשובה.
גדעון סער:
אני רוצה להדגיש שעד היום הגורמים המקצועיים לא עשו דבר, עד שאנו מגיעים למצב שבו אם נחכה למושב הבא, נחזור במחצית השנייה של אוקטובר, זה נושא מורכב, להעביר ארבע קריאות או להעביר את כל ההליך בזמן קצר, זה גם מושב של תקציב החוק הסדרים, זה יהיה קשה ביותר, אם לא בלתי-אפשרי.
רוחמה אברהם-בלילא:
אביגדור יצחקי, בבקשה.
אביגדור יצחקי:
בשבוע שעבר לא נכחתי פה, הנושא הונח על סדר היום.
אביגדור יצחקי:
ביקשתי מחבר הכנסת סער לדחות את הבקשה ליום שני הנוכחי, תוך הבטחה שאם לא תהיה לנו עמדה של ועדת שרים לחקיקה, אבל ועדת שרים לחקיקה כדי לקבוע עמדה צריכה קודם כל פטור מחובת הנחה, מסתבר, כך שהבטחתי לגדעון סער בעינה קיימת.
אביגדור יצחקי:
יחד עם זאת, אני כבר אומר שבשיחה ארוכה שהיתה לי אתמול עם שר התקשורת, משרד התקשורת מתכוון לעשות את כל הפעולות הנדרשות כדי שהדבר הזה יקרה, ויחד עם זה יש הבנה עם חבר הכנסת סער, שהוא לא מעלה את זה ביום רביעי הקרוב לקריאה טרומית כדי לאפשר לממשלה גם כן לעשות את מה שהיא חייבת לעשות.
אביגדור יצחקי:
אני גם אומר שוועדת השרים לחקיקה עוד לא קבעה את עמדתה, ולכן אנו לא יכולים להבטיח דבר בנושא תמיכתנו בקריאה הטרומית.
אביגדור יצחקי:
יכול להיות שיהיה מצב שבו נאפשר פטור מחובת הנחה כי הנושא דחוף, אבל אין שום הבטחה לזה שנתמוך בקריאה הטרומית.
אביגדור יצחקי:
אני חושב שהסדר מהסוג הזה וקיום הבטחה על-ידי גורמי קואליציה במקרה הזה הוא נכון, ולכן אני מציע להצביע בעד הפטור מחובת הנחה לפי ההסברים שהסברתי.
ראובן ריבלין:
אני רוצה להמליץ בפני חברי הכנסת ליזום חקיקה פרטית בעניין זה, במקביל לכך, גם אם היא תהיה, שכן הממשלה לפעמים יכולה להיות בלחצים כאלה ואחרים והיא מושכת את החוק, כך שתעמוד הצעת חוק בפני עצמה מטעם חברי הכנסת, ובנושא השידור הציבורי הדבר הזה חשוב.
ראובן ריבלין:
העבר מוכיח את התועלת, חבר הכנסת פורז במקביל לחוק הבזק שהונח על-ידי הממשלה עשה את החוק שלו, כך שאי-אפשר היה לעשות דברים שהיו בניגוד לדעתם של חברי הכנסת על-ידי משיכת חוק.
רוחמה אברהם-בלילא:
תודה רבה, אני עוברת להצבעה.
רוחמה אברהם-בלילא:
מי בעד לתת פטור מחובת הנחה?
רוחמה אברהם-בלילא:
הצבעה בעד – 13 הבקשה להקדמת הדיון, לפני הקריאה הטרומית, בהצעת חוק הבזק (תיקון מס' 13)(תיקון – המשך שידורי חדשות מקומיות ותוכניות מקומיות בענייני היום), התשס"ו-2006 (פ/700/17), נתקבלה.
רוחמה אברהם-בלילא:
תודה, אני קובעת שהצעתך קיבלה פטור מחובת הנחה.
רוחמה אברהם-בלילא:
בקשת הממשלה להקדמת הדיון הצעת חוק בתי המשפט (תיקון מס' 43)(כללי אתיקה לשופטים), התשס"ו-2006
רוחמה אברהם-בלילא:
אני עוברת לנושא הבא, בקשת הממשלה להקדמת הדיון הצעת חוק בתי המשפט (תיקון מס' 43)(כללי אתיקה לשופטים), התשס"ו-2006.
רוחמה אברהם-בלילא:
חבר הכנסת יצחקי, תציג את העניין, בבקשה.
אביגדור יצחקי:
לא נמצא פה יושב-ראש ועדת חוקה, אבל יש יוזמה מקבילה גם של הממשלה וגם של ועדת החוקה, בית המשפט העליון החל בכתיבתם של כללי אתיקה לשופטים, ואני חושב שזה אולי אחד הדברים החשובים ביותר במדינת ישראל, אבל מאחר שלעתים כללי אתיקה לא יכולים להיות כתובים על-ידי מי שמכהנים, כי הם גם צריכים לדאוג לאינטרסים שלהם, רוצים לנצל את ההזדמנות שנשיא בית המשפט העליון עדיין מכהן בתפקידו תקופה מסוימת, ולהטיל עליו להשלים.
אביגדור יצחקי:
אגב, למיטב ידיעתי, לא הוא כתב אותם, אלא כתב אותם דווקא השופט חשין, כך שהערבובייה הזאת חשין-ברק יכולה להיות מעניינת גם בנושא כללי האתיקה.
אביגדור יצחקי:
מאחר שכל יום דחוף, כי יש יום לסיום עבודתו של נשיא בית המשפט העליון, ואני מאמין שהוא לא יעסוק בזה אחרי זה, ומאחר שאנו רוצים שכללי האתיקה האלה יחייבו את כל שופטי ישראל, כמובן, לאחר שיאושרו גם בוועדת החוקה, חוק ומשפט, אנו מבקשים לתת פטור מחובת הנחה כדי שהנושא יעלה עוד היום, כי כל יום וכל שעה פה חשובים.
אביגדור יצחקי:
צריך לזכור שאנו יוצאים לפגרה, והיינו מאוד רוצים לסיים את העניין הזה מהר ככל האפשר.
אביגדור יצחקי:
אני יכול לומר שגם הנציג הבכיר של האופוזיציה חושב שזה ראוי, ולכן אני מציע לאשר את זה.
רוחמה אברהם-בלילא:
הצבעה בעד – 16 בקשת הממשלה להקדמת הדיון הצעת חוק בתי המשפט (תיקון מס' 43)(כללי אתיקה לשופטים), התשס"ו-2006, נתקבלה.
רוחמה אברהם-בלילא:
בעד – 16.
רוחמה אברהם-בלילא:
בקשת הממשלה התקבלה.
רוחמה אברהם-בלילא:
תודה רבה, שבוע עבודה פורה ומלא עשייה.
רוחמה אברהם-בלילא:
בוקר טוב לכולם, אני פותחת את ישיבת ועדת הכנסת, על סדר היום: ערעורים על החלטת יושב ראש הכנסת והסגנים.
רוחמה אברהם-בלילא:
היתה החלטה של הנשיאות, אף אחד מחברי הכנסת לא הגיש ערעור.
רוחמה אברהם-בלילא:
אני רוצה לומר לחבריי, אני מקווה שמרבית החברים ישתתפו היום בדיון שיתקיים בצהריים, אחד הנושאים שיעלה על סדר היום, הצעת חבר הכנסת ריבלין, ברגע שחבר מגיש ערעור על החלטת הנשיאות, שיאמר מה היה רוצה להעלות במקום, על מה ולמה מכיוון שיש החלטה שיהיו חמישה נושאים על סדר היום.
רוחמה אברהם-בלילא:
לכן, ראוי ורצוי גם לומר במקום מה.
רוחמה אברהם-בלילא:
בקשת הממשלה להקדמת הדיון בהצעת חוק שירות לאומי בהתנדבות לבנים (תיקוני חקיקה), התשס"ו-2006
רוחמה אברהם-בלילא:
הנושא השני: בקשת הממשלה להקדמת הדיון בהצעת חוק שירות לאומי בהתנדבות לבנים (תיקוני חקיקה), התשס"ו-2006.
רוחמה אברהם-בלילא:
נציג הממשלה, בבקשה.
יואב ארבל:
מדובר בהצעת חוק שבאה להחליף את התוכנית הניסיונית של שירות לאומי בהתנדבות לבנים, בהסדר של קבע.
יואב ארבל:
התוכנית מעוגנת היום בחוק, שהתוקף עד 31 באוגוסט 2006.
יואב ארבל:
אם הצעת החוק לא תעבור עד סוף המושב, יש קבוצות בנים שאמורים להתחיל שירות לאומי ב-1 בספטמבר - - -
רוחמה אברהם-בלילא:
האם הממשלה מבקשת לקבל פטור מחובת הנחה לגבי כול הקריאות או רק לגבי הקריאה הראשונה?
יואב ארבל:
לגבי כל הקריאות.
יואב ארבל:
אנחנו מצביעים, מי בעד?
יואב ארבל:
הצבעה בעד - 9 נגד - אן נמנעים - אין ההצעה התקבלה.
רוחמה אברהם-בלילא:
9 בעד, אין מתנגדים, אין נמנעים, אני קובעת שהצעת החוק קיבלה פטור מחובת הנחה לגבי כול הקריאות.
רוחמה אברהם-בלילא:
בקשות חברי הכנסת להקדמת הדיון בהצעות החוק הפרטיות: 1.
רוחמה אברהם-בלילא:
הצעת חוק הדיור הציבור (זכויות רכישה) (תיקון – הוראות שונות), התשס"ו-2006 (פ/17/581), הצעת חברי הכנסת רן כהן ויורם מרציאנו.
רוחמה אברהם-בלילא:
הצעת חוק יסוד: הכנסת (תיקון פקיעת כהונה של חבר הכנסת) (פ/17/405), הצעת חה"כ זבולון אורלב.
רוחמה אברהם-בלילא:
הצעת חוק המדיניות הכלכלית לשנת הכספים 2004 (תיקוני חקיקה) (תיקון – שילוב מקבלי גמלאות בעבודה – ביטול), התשס"ו-2006 (פ/17/858), הצעת חה"כ מוחמד ברכה.
רוחמה אברהם-בלילא:
4.
רוחמה אברהם-בלילא:
הצעת חוק יסוד הממשלה (תיקון – הגבלת מספר השרים וסגניהם), התשס"ו-2006 (פ/17/215), הצעת חה"כ אורי אריאל.
רוחמה אברהם-בלילא:
הצעת חוק הבחירות (דרכי תעמולה) (איסור פרסום סקר בחירות), התשס"ו-2006 (17/699), הצעת חה"כ יואל חסון.
רוחמה אברהם-בלילא:
הצעת חוק נכי רדיפות הנאצים (תיקון – כפל קצבה), התשס"ו-2006 (פ/17/855), הצעת חה"כ אפרים סנה, חיים אורון וקבוצת חברי כנסת.
רוחמה אברהם-בלילא:
הנושא הבא, בקשות חברי הכנסת להקדמת הדיון בהצעות החוק הפרטיות.
רוחמה אברהם-בלילא:
ההצעה הראשונה: הצעת חוק הדיון הציבורי (זכויות רכישה) (תיקון – הוראות שונות), התשס"ו-2006.
רוחמה אברהם-בלילא:
הבנתי שחבר הכנסת רן כהן משך את הצעתו.
אביגדור יצחקי:
דחה לשבוע, נקיים פגישה עם שר השיכון במגמה למצוא פתרון שיהיה מקובל על הממשלה וגם על חברי הכנסת רן כהן ויורם מרציאנו.
אביגדור יצחקי:
נקיים פגישה במהלך השבוע הזה.
יורם מרציאנו:
נדחה בשבוע.
רן כהן:
השאלה, האם אי אפשר לקבל את הפטור מחובת הנחה, והשבוע ניפגש לסכם את הדברים לגוף העניין.
אביגדור יצחקי:
נסכם את הדברים ואחר כך נסדר הכול.
אביגדור יצחקי:
עשינו את זה עם חבר הכנסת זבולון אורלב בנושא - - -
רן כהן:
גבירתי היושבת ראש, חברי הוועדה, חוק הדיור הציבורי של חבר הכנסת מרציאנו ושלי, העניין הוא טכני לחלוטין.
רן כהן:
הנחנו את הצעת החוק בשבוע הראשון של השבעת הכנסת השבע-עשרה, למעשה לפני כחודשיים, 70 יום.
רן כהן:
אם זה היה עובר את המחלקה המשפטית, היו לנו 45 יום ויותר.
רן כהן:
היום יש כ-30 יום בגלל העיכוב שחל במחלקה המשפטית.
רן כהן:
כל מה שאנחנו מבקשים, שחרור מחובת הנחה כדי שנוכל להעלות את זה בטרם חלפו 45 יום.
רן כהן:
זה עניין טכני לחלוטין.
רן כהן:
אתמול קיבלתי שיחה מיושב ראש הקואליציה, אני יודע שהוא רוצה להגיע לתיאום בינינו, היוזמים, לבין השר מאיר שטרית, וזה מקובל עליי.
יורם מרציאנו:
השר היה בשדולה, הוא אמר שיתמוך.
רוחמה אברהם-בלילא:
אם כך, למה לא לתת לזה עוד שבוע ימים?
רוחמה אברהם-בלילא:
אתה יכול לקבל עוד כמה נקודות בתמיכת הממשלה.
רן כהן:
אני אסביר מדוע, הרי הכנסת מסיימת את עבודתה בעוד שבועיים.
אפרים סנה:
בשבוע האחרון לא עולים חוקים.
גדעון סער:
בגלל שהמושב התקצר בשבוע, אני מציע שגם בשבוע האחרון תהיה אפשרות להעלות הצעות חוק.
רוחמה אברהם-בלילא:
אני מוכנה שתעלה את הנושא בסוף הישיבה ונדון בזה.
רוחמה אברהם-בלילא:
יכול להיות שהרעיון הוא טוב, אבל הוא לא קשור לנושא שמעלה חבר הכנסת רן כהן.
רן כהן:
העניין הוא טכני לחלוטין, אין לנו שום בעיה, גם לחבר הכנסת מרציאנו וגם עלי מקובל, שנשב אתך ועם השר ונתאם את כול המהלכים לגוף החוק.
אביגדור יצחקי:
אני מבין את דבריך, אבל נשב יחד ובתיאום תקבל את כול מה שצריך לעניין הזה.
אביגדור יצחקי:
הכוונה היא, שנבוא עם דברים מסוכמים.
רוחמה אברהם-בלילא:
ההצעה שלי, שתבואו במגעים עם נציגי ההמשלה.
רוחמה אברהם-בלילא:
הצעת החוק היא חשובה, ברור לאדוני, שהממשלה צריכה לתת יד לעניין הזה כי אם לא, הקואליציה לא תתמוך בהצעה.
יורם מרציאנו:
אני תומך בעמדתו של חבר הכנסת רן כהן, מדובר בהליך טכני.
יורם מרציאנו:
מה שאומר יושב ראש הקואליציה, נלך לשר, השר היה בשדולה, שמעתי שהשר תומך בהצעת החוק.
גדעון סער:
אני מודיע לך, שהחוק יעבור בכול מקרה.
יורם מרציאנו:
אם היה ועד יום שלישי הבא, נבוא בדברים עם השר, השר יסכים, נבוא לכאן, נקבל פטור מחובת הנחה, אולי נעביר את זה כבר בחודש ימים.
אביגדור יצחקי:
יתרה מזאת, אני מצהיר, גם אם לא נגיע לסיכום עם השר, למרות זאת ניתן לך פטור מחובת הנחה.
רן כהן:
גברתי היושבת ראש, אם זה מובטח, המועד שבו זה יבוא יאפשר להביא את הצעת החוק לפני הפגרה.
רן כהן:
כול מה שאני מבקש, שהמועד שזה יבוא לכאן יאפשר את העלאת הצעת החוק לפני יציאת הכנסת לפגרה.
רוחמה אברהם-בלילא:
אני אביא את זה בתחילת שבוע הבא.
רוחמה אברהם-בלילא:
ההחלטה למשוך את הצעת החוק.
רוחמה אברהם-בלילא:
אנחנו עוברים להצעת החוק של חבר הכנסת זבולון אורלב: העצת חוק יסוד: הכנסת (תיקון פקיעת כהונה של חבר הכנסת).
רוחמה אברהם-בלילא:
אבקש להציג את הנושא, למה הוא דחוף כל כך.
זבולון אורלב:
סעיף 7א' בחוק יסוד: הכנסת קובע, שרשימת מועמדים או מועמדים יכולים להיבחר לכנסת כול עוד אין במטרותיהם או במעשיהם, במפורש או במשתמע משום שלילת קיומה של מדינת ישראל כמדינה יהודית ודמוקרטית, אין בהם הסתה לגזענות או תמיכה במאבק מזוין של מדינת אויב או של ארגון טרור נגד מדינת ישראל.
זבולון אורלב:
רשימה שלא עומדת בתנאים האלה לא יכולה להיבחר לכנסת, לא רק על פי החלטה של ועדת הבחירות, אלא של בית משפט.
זבולון אורלב:
כך קובע החוק.
רן כהן:
מה בוער, יש בחירות?
אחמד טיבי:
לא, הוא רוצה להוציא אותנו מתוך הבניין.
זבולון אורלב:
המצב הוא, לאחר שרשימה או חברי הכנסת נבחרים, פג תוקפו של הסעיף.
זבולון אורלב:
הצעת החוק שלי אומרת, כול החובות והמגבלות שחלות לפני הבחירה לכנסת, יחולו גם לאחר שחבר הכנסת נבחר.
זבולון אורלב:
שלא ייקרה מצב, לפיו אדם התאפק, בלם את עצמו, לא השמיע את דעותיו לפני הבחירות לכנסת ולכן הוא נבחר לכנסת, ולאחר שנבחר לכנסת, הוא משנה את מטרותיו, הוא עושה דברים במפורש או במשתמע, שהוא תומך במאבק מזוין או תומך בארגוני טרור, מבקר עצורי חמאס, הולך להיפגש עם שרי חמאס וכדומה.
זבולון אורלב:
ההצעה שלי, כול מה שנכון וטוב לפני הבחירות, שיהיה אחרי הבחירות.
זבולון אורלב:
אנחנו לא רוצים לשבת בפרלמנט ישראלי שאין לנו ביטחון שרשימות או חברי כנסת מנצלים את הפרצה בחוק, מתנהגות ותומכות בארגוני טרור, תומכות במאבק מזוין נגד מדינת ישראל.
זבולון אורלב:
פנה אלי יושב ראש הקואליציה וביקש ממני, במידה והוועדה תחליט על מתן פטור, שאעלה את זה במליאה לאחר שוועדת השרים תדון – אני מבין, במושב הזה – הסכמתי לתנאי הזה.
זבולון אורלב:
למה זה דחוף?
זבולון אורלב:
מפני שבימים האלה חיילי צה"ל נלחמים בשם הקואליציה והאופוזיציה, ואנחנו עדים לתופעות קשות של חברי כנסת, שאני עוצם את עיניי ושומע דברים, אני חושב שאני יושב, לא בפרלמנט הישראלי אלא בפרלמנט פלסטיני.
זבולון אורלב:
לכן, ראוי שהחוק הזה יקודם במהירות האפשרית.
רוחמה אברהם-בלילא:
מייד נצביע על פטור מחובת הנחה.
רוחמה אברהם-בלילא:
התנאי הוא, שאתה לא מעלה את הצעת החוק למליאה - - -
זבולון אורלב:
בשלב הנוכחי, לאחר שוועדת השרים תסיים את עבודתה.
רוחמה אברהם-בלילא:
מי בעד מתן פטור מחובת הנחה?
אחמד טיבי:
יש לי הסתייגות, להוסיף גם ח"כים פשיסטים, ואני אתמוך בהצעה.
רוחמה אברהם-בלילא:
חבר הכנסת אחמד טיבי, אתה יודע איך מגישים הסתייגות, גם כחבר כנסת ותיק וגם כסגן יושב ראש הכנסת.
רוחמה אברהם-בלילא:
אני עוברת להצבעה, אני מבקשת לא להפריע, מי בעד מתן פטור מחובת הנחה.
רוחמה אברהם-בלילא:
הצבעה בעד - 16 נגד - 3 נמנעים - אין ההצעה התקבלה.
רוחמה אברהם-בלילא:
בעד ההצעה הצביעו 16 חברי כנסת, 3 נגד, אין נמנעים, לכן אני קובעת, שההצעה קיבלה פטור מחובת הנחה.
רוחמה אברהם-בלילא:
אני עוברת להצעת חוק השלישית: הצעת חוק המדיניות הכלכלית לשנת הכספים 2004 (תיקוני חקיקה) (תיקון שילוב מקבלי גמלאות בעבודה – ביטול), התשס"ו-2006.
רוחמה אברהם-בלילא:
הצעת חבר הכנסת מוחמד ברכה, בבקשה, נא להציג את ההצעה.
מוחמד ברכה:
במסגרת חוק ההסדרים, ב-2004 הוחלט לעשות פיילוט שמשחרר את שירות התעסוקה ואת המדינה מהמחויבות למקבלי קצבאות.
מוחמד ברכה:
נעשה פיילוט בארבעה מוקדים, מה שנקרא תוכנית ויסקונסין.
מוחמד ברכה:
הפיילוט הזה קיים באשקלון, בירושלים, בחדרה ובנצרת.
מוחמד ברכה:
הניסוי הזה נכשל כישלון חרוץ בכול ארבעת המקומות והפך למסע השפלה של אנשים קשיי יום, אנשים מבוגרים, אנשים נכים, אנשים שהכנסתם אינה יכולה לסייע בידיהם כדי להתקיים.
מוחמד ברכה:
המחזות האלה הם לא נחלת של מקום אחד אלא בכול ארבעת המקומות.
מוחמד ברכה:
ב-13 לחודש, השדולה שמטפלת בעניין הזה מקיימת את טקס השקה של השדולה באשקלון.
מוחמד ברכה:
בעניין הזה יש שותפות רחבה של חברי כנסת מכול הסיעות, ללא הבדל של ימין שמאל, קואליציה ואופוזיציה.
מוחמד ברכה:
על פניו, ברור התוצאות של הפיילוט הזה, לא צריך להמשיך את מסע הסבל.
מוחמד ברכה:
עברו כבר שנתיים.
מוחמד ברכה:
לכן, ראוי שהכנסת תיתן את דעתה להמשך הסבל של האנשים בארבעת המקומות האלה, להשוות את מעמדם לשאר המקומות.
מוחמד ברכה:
כמובן, שירות התעסוקה ייכנס במקום התוכנית הזה ויטפל באנשים כפי שמטפלים בהם בכול המקומות האחרים.
מוחמד ברכה:
על כן, אני מבקש מוועדת הכנסת, להעלות זאת להצבעה לפני - - -
רוחמה אברהם-בלילא:
אדוני לא הסביר את דחיפות ההצעה.
מוחמד ברכה:
הסבל המתמשך של האנשים.
מוחמד ברכה:
הייתי מציע לכול חבר כנסת, שייסע לאשקלון, למה אשקלון, אפילו כאן בירושלים, חדרה, נצרת ונצרת עילית, בשותפות הזאת יש חברים מ"ישראל ביתנו", האיחוד הלאומי-מפד"ל, מפלגת העבודה, מכול סיעות האופוזיציה והקואליציה.
מוחמד ברכה:
האדם שחי את המצוקה, זה דחוף לו עד כדי מחנך.
מוחמד ברכה:
אני מבקש מהכנסת להתייצב לצדם של אותם אנשים.
מוחמד ברכה:
זה לא חוק, זה פיילוט של ארבעה מקומות, למה הם צריכים להיות מופלים שלוש שנים?